Euroopan parlamentin päätöslauselma esityksestä Euroopan unionin yleiseksi talousarvioksi varainhoitovuodeksi 2006, Pääluokka I - Euroopan parlamentti, Pääluokka II - Neuvosto, Pääluokka IV - Tuomioistuin, Pääluokka V - Tilintarkastustuomioistuin, Pääluokka VI - Euroopan talous- ja sosiaalikomitea, Pääluokka VII - Alueiden komitea, Pääluokka VIII (A) - Euroopan oikeusasiamies, Pääluokka VIII (B) - Euroopan tietosuojavaltuutettu (C6-0300/2005 - 2005/2002(BUD))



Virallinen lehti nro 272 E , 09/11/2006 s. 0561 - 0567



P6_TA(2005)0410 Esitys yleiseksi talousarvioksi 2006 (Pääluokat I, II, IV, V, VI, VII, VIII) Euroopan parlamentin päätöslauselma esityksestä Euroopan unionin yleiseksi talousarvioksi varainhoitovuodeksi 2006, Pääluokka I — Euroopan parlamentti, Pääluokka II — Neuvosto, Pääluokka IV — Tuomioistuin, Pääluokka V — Tilintarkastustuomioistuin, Pääluokka VI — Euroopan talous- ja sosiaalikomitea, Pääluokka VII — Alueiden komitea, Pääluokka VIII (A) — Euroopan oikeusasiamies, Pääluokka VIII (B) — Euroopan tietosuojavaltuutettu (C6-0300/2005 — 2005/2002(BUD)) Euroopan parlamentti, joka - ottaa huomioon EY:n perustamissopimuksen 272 artiklan, - ottaa huomioon Euroopan yhteisöjen omien varojen järjestelmästä 29. syyskuuta 2000 tehdyn neuvoston päätöksen 2000/597/EY, Euratom [1], - ottaa huomioon talousarviota koskevasta kurinalaisuudesta ja talousarviomenettelyn parantamisesta 6. toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [2], - ottaa huomioon 9. maaliskuuta 2005 antamansa päätöslauselman vuoden 2006 talousarviomenettelyn suuntaviivoista pääluokkia II, IV, V, VI, VII, VIII (A) ja VIII (B) varten sekä alustavasta ennakkoarviosta Euroopan parlamentin tuloista ja menoista (Pääluokka I) [3], - ottaa huomioon 12. toukokuuta 2005 antamansa päätöslauselman ennakkoarviosta Euroopan parlamentin tuloista ja menoista varainhoitovuodeksi 2006 [4], - ottaa huomioon komission 27. huhtikuuta 2005 esittelemän alustavan esityksen Euroopan unionin yleiseksi talousarvioksi varainhoitovuodelle 2006 (KOM(2005)0300), - ottaa huomioon neuvoston 15. heinäkuuta 2005 hyväksymän esityksen Euroopan unionin yleiseksi talousarvioksi varainhoitovuodeksi 2006 (C6-0300/2005), - ottaa huomioon työjärjestyksen 69 artiklan ja liitteen IV, - ottaa huomioon budjettivaliokunnan mietinnön ja kansainvälisen kaupan valiokunnan, talousarvion valvontavaliokunnan, kansalaisvapauksien sekä oikeus- ja sisäasioiden valiokunnan sekä vetoomusvaliokunnan lausunnon (A6-0307/2005), A. ottaa huomioon, että nykyisten rahoitusnäkymien otsakkeessa 5 (hallintomenot) oleva enimmäismäärä varainhoitovuodeksi 2006 on 6708 miljoonaa euroa nykyisin hinnoin, B. ottaa huomioon, että varainhoitovuoden 2006 alustavassa talousarvioesityksessä (ATE) rahoitusnäkymien otsakkeen 5 enimmäismäärään jätettiin noin 10,2 miljoonan euron liikkumavara varainhoitovuodeksi 2006, C. ottaa huomioon, että neuvoston talousarvioesityksessä otsakkeen 5 enimmäismäärään jätettiin lähes 130,1 miljoonan euron liikkumavara varainhoitovuodeksi 2006, toisin sanoen menoja vähennettiin 119,9 miljoonaa euroa, D. ottaa huomioon, että parlamentin ennakkoarvioiden määrä oli 1341,6 miljoonaa euroa, joka on 20 prosenttia otsakkeen 5 enimmäismäärästä, E. ottaa huomioon, että edellä mainitussa, parlamentin 12. toukokuuta 2005 antamassa parlamentin ennakkoarvioita koskevassa päätöslauselmassa korostettiin, kuinka tärkeää on soveltaa moitteettoman varainhoidon ja talousarvion kurinalaisuuden periaatteita parlamentin hallintomenoihin, Yleiset näkökohdat 1. toistaa olevansa sitoutunut tarjoamaan unionin toimielimille tarpeelliset resurssit vuoden 2004 laajentumisesta aiheutuvien tarpeiden kattamiseen ja seuraavan laajentumisen valmisteluun ja varmistamaan, että toimielimet pystyvät toimimaan moitteettomasti; 2. pyytää kaikkia toimielimiä hyödyntämään käytettävissä olevia määrärahoja rationaalisesti, jotta päätoimien tehokkuutta voidaan lisätä ja asetetut painopisteet voidaan saavuttaa; 3. katsoo, että on suostuttava pyyntöihin, jotka koskevat vuonna 2004 unioniin liittyneistä jäsenvaltioista peräisin olevan henkilöstön rekrytointitasoa; kehottaa kaikkia toimielimiä analysoimaan rekrytoinnin viivästymisten tai avointen virkapaikkojen täyttämisongelmien syitä ja ratkaisemaan ne erityistoimin; 4. voi yhtyä neuvoston kantaan, että hallintomenojen yhteydessä on noudatettava talousarvion kurinalaisuutta, mutta toteaa, että tällöin kunkin toimielimen todellisia tarpeita on arvioita yksilöllisesti; kritisoi sitä, että neuvosto leikkaa virkoja ja määrärahoja erittelemättä kautta linjan, ja poikkeaa siten neuvoston omaksumasta lähestymistavasta; 5. kannattaa asianmukaisen marginaalin jättämistä otsakkeen 5 (hallintomenot) enimmäismäärään; ehdottaa, että neuvoston ensimmäisessä käsittelyssä muiden toimielinten (parlamenttia ja neuvostoa lukuun ottamatta) talousarvioihin tekemästä 15,1 miljoonan euron leikkauksesta palautettaisiin noin 7,7 miljoonaa euroa; Pääluokka I — Euroopan parlamentti Budjetointitaso 6. ottaa huomioon puhemiehistön ehdotuksen, että budjetointi olisi enintään 20 prosenttia otsakkeen 5 enimmäismäärästä, mikä vastaa parlamentin talousarvion 6,1 prosentin kokonaislisäystä vuoteen 2005 verrattuna, kun taas otsakkeen 5 hallinnollisissa kuluissa keskimääräinen lisäys alustavassa talousarviossa on vain 4,5 prosenttia; vahvistaa parlamentin perinteisen osuuden talousarviosta, joka on 20 prosenttia otsakkeesta 5; korostaa, että se on noudattanut onnistuneesti tätä itse määritettyä ylärajaa ja saanut aikaan huomattavia säästöjä kiinteistöihin liittyvien maksujen aikaistamisella; 7. muistuttaa, että keräilysiirtomäärät ovat olleet merkittäviä ja että määrärahoja on jopa peruttu järjestelmällisesti viime vuosina; katsoo, että tämä ei edusta johdonmukaista budjetointitapaa; palauttaa mieliin, että vuonna 2004 keräilysiirtojen määrä oli yli 150 miljoonaa euroa ja peruutusten määrä 27 miljoonaa euroa ja että vuoden 2005 ylijäämäksi arvioidaan 98 miljoonaa euroa; 8. päättää laittaa varaukseen alamomentille 2009 "Alustava määräraha toimielimen kiinteistöinvestointeihin" 15 miljoonaa euroa kiinteistöjen hankkimisen jatkamista varten; 9. on samaa mieltä siitä, että pääoman lisäämiseksi rakennusten hankkimista varten kaikki otsakkeeseen 5 kuuluvasta 20 prosentin osuudesta käyttämättä jäävät määrärahat olisi käytettävä budjettivaliokunnan tuella lisätalousarvioihin; 10. muistuttaa, että 12. toukokuuta 2005 annetun, parlamentin ennakkoarvioita koskevan päätöslauselman 27 kohdassa todettiin, että parlamentin talousarvion taso on määriteltävä huolellisen harkinnan päätteeksi perusteltujen todellisten tarpeiden pohjalta; arvioi, että tarkan harkinnan jälkeen vuoden 2006 talousarviossa on mahdollista vähentää parlamentin talousarviota 20 miljoonaa euroa alle 20 prosenttiin otsakkeesta 5 estämättä parlamentin tehokasta toimintaa; päättää näin ollen esittää parlamentin vuoden 2006 talousarvioksi 1321,6 miljoonaa euroa; korostaa, että tämä ei muodosta ennakkotapausta eikä rajoita parlamentin oikeutta käyttää 20 prosenttia otsakkeesta 5 tulevina vuosina; 11. katsoo, että uusista painopistealueista päätettäessä olisi sovellettava varovaista lähestymistapaa, jotta parlamentin rahoitustarpeet voidaan kattaa pidemmällä aikavälillä; muistuttaa, että vuoden 2009 puolivälissä aiotaan ottaa käyttöön uudet jäsenten asemaa koskevat säännöt, joista aiheutuu arvioiden mukaan 100 miljoonan euron kustannukset vuodessa; Tiedotus- ja viestintäpolitiikka 12. katsoo, että puhemiehistön ehdotus 50 miljoonan euron asettamisesta varaukseen tiedotustoimia varten ja 17,2 miljoonan euron ottamisesta ennakoimattomien menojen varaukseen ei vastaa uusien poliittisten painopisteiden nykykehitystä tai ole talousarvion kurinalaisuuden periaatteen mukaista; 13. toistaa kantansa, jonka mukaan tiedotus- ja viestintäpolitiikka on yksi parlamentin painopistealueista, ja tukee investointeja, joilla parannetaan EU:n kansalaisten ja parlamentin välistä viestintää; on päättänyt siirtää tiedottamisen ja viestinnän varaukseen 20 miljoonaa euroa, jotka on määrä käyttää parlamentin kansalaisille suuntaaman viestinnän kohentamiseen; 14. toteaa, että Euroopan parlamentin työn entistä parempi havainnollistaminen edellyttää nykyaikaisten (audiovisuaalisten) välineiden entistä tehokkaampaa käyttöä sekä täysistunnoissa käytävien keskustelujen muuttamista rakenteeltaan entistä ymmärrettävämmiksi ja kiinnostavammiksi; 15. muistuttaa, että 12. toukokuuta 2005 annetun, parlamentin ennakkoarvioita koskevan päätöslauselman 11 ja 12 kohdassa korostettiin ensisijaisesti vierailijoista vastaavan yksikön kehittämistä ja tiedotustoimistojen aseman vahvistamista parlamentin tiedotustoiminnan hajauttamiseksi ja pyrkien erityisesti helpottamaan parlamentin jäsenten yhteyksiä kansalaisiin; 16. katsoo, että kaikissa ehdotuksissa olisi oltava selvät tiedot rahoituskustannuksista ja keskipitkän aikavälin rahoitusvaatimuksista; huomauttaa, että tiedotus- ja viestintäpolitiikan uusissa hankkeissa olisi varmistettava asianmukaiset valvontamenettelyt, joihin parlamentin hallintoelimet ja poliittisen ryhmät osallistuvat; Laajentuminen 17. kannattaa jäsenten kielipalvelutarjonnan parantamisen jatkamista; on huolissaan tämän erityisalan avointen virkojen suuresta määrästä ja katsoo, että asiaan olisi kiinnitettävä erityistä huomiota; odottaa hallinnon esittävä erityisehdotuksia 30. marraskuuta 2005 mennessä; 18. vahvistaa seuraavat laajentumistoimet: - 113 viran perustaminen (77 A*-, 14 B*-, ja 22 C*-virkaa) parlamentin sihteeristöön ja 22 viran perustaminen (10 A*-, 4 B*- ja 8 C*-virkaa) poliittisia ryhmiä varten vuoden 2006 henkilöstötaulukossa, kuten ennakkoarvioissa aiemmin päätettiin; - 12:n toukokuussa 2004 laajentumisen vuoksi perustetun D*-viran muuntaminen C-viroiksi; - viiden A*5-viran palkkaluokan korottaminen A*9:ään ja viiden A*5-viran palkkaluokan korottaminen A*12:een, jotta toukokuussa 2004 unioniin liittyneiden jäsenvaltioiden virkamiehiä voidaan ottaa palvelukseen keskijohdon tasolle; 19. on päättänyt Romanian ja Bulgarian jäsenyysvalmistelujen yhteydessä asettaa - ennakkoarvioissa tehdyn 13,8 miljoonan euron siirron lisäksi - käyttöön lisää määrärahoja yhteensä 9726000 euron arvosta: - alamomentille 1400 "Muu henkilöstö" otetaan 3850000 euroa - alamomentille 1402 "Konferenssitulkit" otetaan 900000 euroa; - alamomentille 1420 "Ulkoiset palvelut" otetaan 440000 euroa; - alamomentille 2001 "Pitkäaikaisista vuokrasopimuksista aiheutuvat maksut" otetaan 1136000 euroa; - alamomentille 2007 "Tilojen kunnostus" otetaan 1400000 euroa; - alamomentille 4000 "Poliittisten ryhmien ja sitoutumattomien jäsenten hallinnosta, poliittisesta toiminnasta ja tiedotuksesta johtuvat menot" otetaan 2000000 euroa; Kattavampi budjetointi 20. vaatii lainoista, vuokrista tai palvelujen tarjoamisesta kertyvien tulojen esittelemisen kohentamista, ja katsoo, että niistä olisi ilmoitettava selkeästi parlamentin talousarvion tulotaulukossa; 21. ehdottaa, että tiedotustoimistoja varten otetaan käyttöön itsenäinen budjettikohta, ja pyytää, että niitä koskevan henkilöstön lukumäärä ilmoitettaisiin parlamentin henkilöstötaulukon alaviitteenä; 22. pyytää, että harjoittelua koskevien työmatkojen kustannukset esitettäisiin erillisessä budjettikohdassa; Kiinteistöpolitiikka 23. pitää valitettavana, että puhemiehistö ei ole reagoinut pyyntöön, että kiinteistöjen hankkimisesta esitettäisiin ajan tasalle saatettu suunnitelma, jossa olisi myös vaihtoehtoja tiedotustoimistojen käyttöön tulevien tilojen hankkimiseksi; pyytää esittämään tiedot 30. marraskuuta 2005 mennessä; katsoo, että parlamentilla olisi oltava selkeä kiinteistöpolitiikka, mikä mahdollistaisi asianmukaisen rahoitussuunnittelun; Henkilöstöpolitiikka 24. pitää valitettavana, että puhemiehistön esittämässä pyynnössä 112 uudesta virasta muihin tarkoituksiin kuin laajentumiseen ei otettu huomioon mahdollisuutta nykyisen henkilöstön uudelleenjärjestelyihin, kuten 12. toukokuuta 2005 annetussa parlamentin ennakkoarvioita koskevan päätöslauselman 6 kohdassa todetaan; 25. pyytää uudelleen esittämään 30. marraskuuta 2005 mennessä selonteon, jossa olisi yksityiskohtaiset tiedot sopimussuhteisten ja väliaikaisen henkilöstön nykyisistä määristä ja vertaillaan tilanteita ennen sääntöjen muutosta ja sääntöjen muutoksen jälkeen; pitää edellisen selonteon tietoja liian niukkoina ja yleisluontoisina; 26. pyytää parlamentin hallintoa sisällyttämään ehdotukseen parlamentin alustavasta ennakkoarviosta yksityiskohtaiset tiedot sopimussuhteisen henkilöstön määrästä parlamentin sihteeristössä ja poliittisissa ryhmissä sekä tiedotustoimistojen henkilöstön määrästä kokonaisuudessaan; 27. on päättänyt seuraavista henkilöstötaulukkoon liittyvistä toimista: a) perustetaan 18 A*-virkaa Internet-julkaisuja varten monikielisyyden varmistamiseksi; b) perustetaan 46 virkaa (21 A*-virkaa, 1 väliaikainen A*-toimi, 19 B*-virkaa, 5 C*-virkaa) kaikille muille ensisijaisille aloille, mukaan luettuna ympäristöasioiden hallinta- ja auditointijärjestelmä (EMAS), turvallisuusyksikkö, tietotekniikkaosasto, parlamentaarisen toiminnan tukipalvelu, ulkoasioiden pääosasto, tiedotuksen pääosasto, henkilöstöasioiden pääosasto, infrastruktuurin ja tulkkauksen pääosasto ja varainhoidon pääosasto, pidennetään neljän väliaikaisen toimen (3 A*-tointa ja 1 C*-toimi) kestoa oikeudellisessa yksikössä sekä muutetaan tiedotuksen pääosastossa 6 A*-tointa vakituisiksi viroiksi; c) hyväksytään seuraavat tekniset mukautukset: 60 A*5 -virkaa A*12:ksi, 39 B*3 -virkaa B*11:ksi ja 91 C*1-virkaa C*7:ksi toimielinten välisten siirtojen helpottamiseksi; d) toteutetaan tarvittavat palkkaluokan korotukset, jotta parlamentin henkilöstön ylennyspolitiikkaa voidaan toteuttaa ja uusia henkilöstösääntöjä, joissa on uusi luokitusjärjestelmä, voidaan soveltaa asianmukaisesti seuraavalla jaotuksella: 245 A*-palkkaluokan virkaa, 87 B*-palkkaluokan virkaa, 573 C*- palkkaluokan virkaa ja 35 D*-palkkaluokan virkaa; e) samasta syystä esitetään palkkaluokkien lisäkorotuksia poliittisten ryhmien sihteeristöjä varten: - (6 A*12:ta A*13:ksi, 4 A*11:tä A*12:ksi, 6 A*10:tä A*11:ksi, 1 A*9 A*10:ksi, 1 A*8 A*9:ksi, 10 A*6:ta A*7:ksi, 1 A*5 A*7:ksi, 7 A*5:tä A*6:ksi, 2 B*10:tä B*11:ksi, 1 B*8 B*10:ksi, 3 B*8:aa B*9:ksi, 5 B*7:ää B*8:ksi, 2 B*6:ta B*7:ksi, 2 B*5:tä B*6:ksi, 13 B*3:a B*4:ksi, 2 C*6:ta C*7:ksi, 1 C*5 C*6:ksi, 1 C*3 C*4:ksi, 5 C*1:tä C*2:ksi, 1 D*4 C*4:ksi ja 1 D*3 C*4:ksi); - evätään seuraavat ennakkoarviossa esitetyt palkkaluokan korotukset: 2 A*6:ta A*9:ksi; f) ehdotetaan yhtä henkilökohtaista ylennystä A*14:stä A*15:ksi pitkään palvelleelle virkamiehelle; g) esitetään seuraavien väliaikaisten toimien palkkaluokan korottamista: - parlamentin pääsihteeristö: 1 A*12 A*13:ksi työterveysasemaa varten; - sitoutumattomien jäsenten sihteeristö: 3 C*-palkkaluokan virkaa 3 B*:ksi; h) hyväksytään tekninen mukautus viimeisimmän varhaiseläkejärjestelmän yhteydessä; - parlamentin pääsihteeristö: 1 B*7 B*8:ksi, 3 B*3:a B*5:ksi ja 1 C*5 C*6:ksi; - poliittiset ryhmät: 1 A*5 A*12:ksi, 1 B*10 B*8:ksi, 1 B*7 B*6:ksi ja 1 C*1 B*3:ksi; 28. toteaa, että parlamentin hallinnon olisi noudatettava vammaisten työllistämistä koskevia menettelysääntöjä; Muut asiat 29. on päättänyt p.m.-merkinnästä Euroopan tulevaisuudesta käytävää keskustelua varten aina siihen saakka kunnes puheenjohtajakokous on harkinnut asiaa; 30. vaatii parlamentin hallintoa tutkimaan mahdollisuutta kehittää oppisopimuskoulutusohjelma, joka antaa tietylle määrälle harjoittelijoita mahdollisuuden osallistua parlamentissa koulutusohjelmaan; kehottaa pääsihteeriä laatimaan tästä asiasta raportin; ehdottaa ottamaan varaukseen 5 viran (1 A* ja 4 B*:tä) perustamisen ammatillisen koulutuksen yksikköä varten ja uuden alamomentin 1407 Koulutuskorvaus (Euroopan parlamentin oppisopimuskoulutusohjelma) p.m.-merkinnällä varustettuna; 31. kehottaa vastikään perustettuihin EMASin virkoihin valittuja henkilöitä tutkimaan vähemmän ympäristöä saastuttavien ajoneuvojen käyttöä parlamentissa; 32. on päättänyt mukauttaa muita aloja, joilla on tapahtunut kehitystä ennakkoarvion hyväksymisen jälkeen; - p. m.-merkintä alamomentin 3222 toiseen luetelmakohtaan (Arkistolähteisiin liittyvät menot: Euroopan parlamentin jäsenten keräämien sellaisten arkistojen käsittely, jotka on lahjoitettu tai testamentattu), jota varten määrärahat voidaan siirtää budjettikohtaan, kun puhemiehistö on saanut historiallisia arkistoja koskevan arviointinsa päätökseen; - alamomentin 3200 toisen alakohdan (Asiantuntemuksen hankinta: asiantuntijat ja muut ulkoisen politiikan alan henkilöt) määrärahoja lisätään 65000 eurolla; 33. panee merkille, että hallinnollisessa "Raising the Game" -uudistuksessa on edistytty jäsenien tukemisessa heidän lainsäädäntötyössään laajentuneessa Euroopan unionissa; kehottaa pääsihteeriä ja puhemiehistöä tarkastelemaan säännöllisesti valiokuntien sihteeristöjen toimintaa, ja kehottaa antamaan täyden tuen valiokuntien puheenjohtajille näiden hoitaessaan tehtäviään; kannustaa pääsihteeriä toteuttamaan tarvittavat toimenpiteet, jotta voidaan täyttää jäsenten ja parlamentin valiokuntien kasvaneet tehtävät parlamentin lakia säätävän roolin hoitamisessa; 34. kehottaa puhemiehistöä tutkimaan tapoja hillitä energiakustannusten nousua esimerkiksi noudattamalla japanilaista "ei solmiopakkoa" -aloitetta, jonka ansiosta ilmastoinnin käyttöä kesäisin voitaisiin vähentää; 35. pitää päivittäistä liikuntaa tärkeänä jäsenten ja henkilöstön terveyden kannalta; pyytää puhemiehistöä arvioimaan kuntokeskuksen toimintaa ja etenkin sen tarjoamia palveluita, hinnoittelua ja aukioloaikoja; 36. kehottaa puhemiehistöä selvittämään, miten sen koulutuspolitiikkaa voitaisiin parantaa edelleen, mukaan luettuna jäsenten kielikurssit; Muut toimielimet 37. on perustanut seuraavaa laajentumista silmällä pitäen uusia virkoja varmistaakseen, että toimielinten tarpeet täyttyvät tässä suhteessa; on lisännyt neuvoston leikkaamia määrärahoja varmistaakseen toimielinten moitteettoman toiminnan; 38. hyväksyy uusien henkilöstösääntöjen mukaisen urakehityksen perusteella suoritettavan palkkaluokkien korottamisen, jota toimielimet ovat pyytäneet ja jonka neuvosto hyväksyi talousarvioesityksessä; Pääluokka II — Neuvosto 39. on huolissaan sekä YUTP-toimista aiheutuvien menojen kattamiseen tarkoitettujen määrärahojen että ETPP/YUTP-toimia koskevien lukuisien uusien budjettikohtien käyttöön ottamisen suhteen; muistuttaa, että hallintomenot olisi katettava muiden toimielinten talousarvioista; 40. panee merkille 161 uuden viran perustamisen (1 A*15, 4 A*12, 6 A*11, 1 A*10 T, 8 A*9, 12 A*7, 58 A*5, 2 B*7, 6 B*6, 17 B*3, 23 C*4, 23 C*1) ja 1 C*1-viran siirtämisen komissioon; Pääluokka IV — Yhteisöjen tuomioistuin 41. pyytää Euroopan yhteisöjen tuomioistuinta tarkistamaan 31. maaliskuuta 2004 tekemäänsä hallinnollista päätöstä 1. marraskuuta 2005 mennessä niin, että virka-autojen käyttö yksityistarkoituksiin kielletään; 42. on päättänyt seuraavista henkilöstötaulukkoon liittyvistä toimista: - perustetaan 5 uutta vakinaista virkaa (4 B*3 ja 1 C*1) neuvoston talousarvioesityksessä jo hyväksymän 22 uuden viran lisäksi (2 A*14 T, 2 A*12 T, 3 A*11 T, 1 A*10 T, 4 A*6, 1 A*5, 1 B*5 T, 3 B*3, 3 B*3 T, 2 C*1, joista 18 uutta virkamiestuomioistuinta varten), kuten neuvoston talousarvioesityksessä sovittiin; - perustetaan 16 vakinaista virkaa Romaniaa ja Bulgariaa varten (10 A*7, 2 B*3 ja 4 C*1); 43. tähdentää, että uuden virkamiestuomioistuimen virkojen lopullisesta määrästä on tehty ehdotus, josta päätetään vuoden 2005 aikana; 44. on päättänyt lisätä neuvoston talousarvioesityksessä myöntämiä määrärahoja 3398000 eurolla, jotka kohdennetaan lähinnä palkkoihin, freelance-käännöksiin ja tietotekniikkaan; Pääluokka V — Tilintarkastustuomioistuin 45. pyytää tilintarkastustuomioistuinta tarkistamaan 15. kesäkuuta 2004 tekemäänsä hallinnollista päätöstä 1. marraskuuta 2005 mennessä niin, että virka-autojen käyttö yksityistarkoituksiin kielletään; 46. on päättänyt seuraavista henkilöstötaulukkoon liittyvistä toimista: - perustetaan 4 uutta vakinaista virkaa (4 B*3) neuvoston talousarvioesityksessä jo hyväksymän 11 uuden viran (10 A*6 ja 1 B*3) ja yhden väliaikaisen A*12-toimen poistamisen lisäksi; 47. on päättänyt lisätä neuvoston talousarvioesityksessä myöntämiä määrärahoja 1555000 eurolla, jotka kohdennetaan lähinnä palkkoihin; Pääluokka VI — Euroopan talous- ja sosiaalikomitea 48. on päättänyt seuraavista henkilöstötaulukkoon liittyvistä toimista: - perustetaan 7 uutta vakinaista virkaa (7 B*3) neuvoston talousarvioesityksessä jo hyväksymän 28 uuden viran (1 A*12, 23 A*6 ja 4 B*3) lisäksi; 49. on päättänyt lisätä neuvoston talousarvioesityksessä myöntämiä määrärahoja 1190000 eurolla, jotka kohdennetaan lähinnä palkkoihin ja kiinteistöjä koskevien menojen mukauttamiseen; Pääluokka VII — Alueiden komitea 50. panee tyytyväisenä merkille, että Belliard-rakennus saatiin valmiiksi 15. kesäkuuta 2004, ja arvostaa sitä, että alueiden komitea sekä talous- ja sosiaalikomitea ovat yhdessä tiedottaneet parlamentille rakennustöiden edistymisestä säännöllisesti; kehottaa näitä komiteoita pyytämään rakennustöitä kunnostushankkeen alusta lähtien valvoneelta Sicabel-konsulttitoimistolta kertomuksen sen varmistamiseksi, että hanke toteutettiin sopimuksen ja sen liitteiden mukaisesti; pyytää välittämään tämän kertomuksen parlamentille ennen 1. maaliskuuta 2006; 51. on päättänyt seuraavista henkilöstötaulukkoon liittyvistä toimista: - perustetaan 11 uutta virkaa (6 vakinaista B*3-virkaa, 2 väliaikaista B*3-tointa ja 3 C*1-virkaa) neuvoston talousarvioesityksessä jo hyväksymän 20 viran lisäksi (1 A*12, 18 A*6, joista 14 kielipalvelun virkoja, ja 1 väliaikainen A*6-toimi); 52. on päättänyt lisätä neuvoston talousarvioesityksessä myöntämiä määrärahoja 1259500 eurolla, jotka kohdennetaan lähinnä palkkoihin ja kiinteistöjä koskevien menojen mukauttamiseen; Pääluokka VIII (A) — Euroopan oikeusasiamies 53. on päättänyt seuraavista henkilöstötaulukkoon liittyvistä toimista: - perustetaan 2 uutta väliaikaista tointa neuvoston talousarvioesityksessä jo hyväksymän 4 uuden viran lisäksi (3 A*5 ja 1 C*1); 54. on päättänyt lisätä neuvoston talousarvioesityksessä myöntämiä määrärahoja 173056 eurolla; Pääluokka VIII (B) — Euroopan tietosuojavaltuutettu 55. on päättänyt seuraavista henkilöstötaulukkoon liittyvistä toimista: - perustetaan 2 uutta vakinaista virkaa neuvoston talousarvioesityksessä jo hyväksymän 3 uuden viran lisäksi (3 A*8); 56. on päättänyt lisätä neuvoston talousarvioesityksessä myöntämiä määrärahoja 136600 eurolla; * * * 57. kehottaa puhemiestä välittämään tämän päätöslauselman sekä yleisen talousarvioesityksen pääluokkiin I, II, IV, V, VI, VII, VIII (A) ja VIII (B) tehdyt tarkistukset neuvostolle, komissiolle sekä muille asianomaisille toimielimille ja elimille. [1] EYVL L 253, 7.10.2000, s. 42. [2] EYVL C 172, 18.6.1999, s. 1, sopimus sellaisena kuin se on muutettuna päätöksellä 2003/429/EY (EUVL L 147, 14.6.2003, s. 25). [3] Hyväksytyt tekstit, P6_TA(2005)0067. [4] Hyväksytyt tekstit, P6_TA(2005)0181. --------------------------------------------------